****

**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**Проект !**

**ПОСТАНОВЛЕНИЕ**

**от 2014 година**

**за изменение и допълнение на Наредбата за обществено осигуряване на самоосигуря­ващите се лица, българските граждани на работа в чужбина и морските лица, приета с Постановление № 30 на Министерския съвет от 2000 г.** (обн., ДВ, бр. 21 от 2000 г.; изм. и доп., бр. 83 от 2000 г.; Решение № 8525 на Вър­ховния административен съд от 2000 г. – бр. 8 от 2001 г.; Решение № 3357 на Върховния административен съд от 2001 г. – бр. 52 от 2001 г.; изм. и доп., бр. 19 от 2002 г., бр. 91 от 2003 г., бр. 1 от 2006 г., бр. 15 от 2007 г., бр. 17 от 2008 г., бр. 12 и 67 от 2009 г., бр. 2 от 2010 г., бр. 13 от 2011 г., бр. 16 и 80 от 2012 г. и бр. 33 от 2013 г.; Решение № 8660 на Върховния административен съд от 2013 г. – бр. 94 от 2013 г.)

**МИНИСТЕРСКИЯТ СЪВЕТ**

**ПОСТАНОВИ:**

**§ 1.** В чл. 3 се правят следните изменения:

**1.** Алинея 1 се изменя така:

“(1) Осигурителните вноски се дължат авансово върху осигурителният доход съгласно чл. 6, ал. 7 от Кодекса за социално осигуряване и се внасят до 25-о число на месеца, следващ месеца, за който се отнасят. За осигурителен доход на самоосигуряващо се лице, което е избрало да се осигурява и за общо заболяване и майчинство, се счита доходът, върху който авансово са внесени осигурителни вноски до 25-о число на месеца, следващ този, за който се отнасят.”

**2.** Алинея 3 се изменя така:

“(3) Осигурителни вноски не се внасят от самоосигуряващите се лица, които са осигурени за общо заболяване и майчинство за времето, през което са получавали парични обезщетения за временна неработоспособност, бременност и раждане, отглеждане на малко дете и при осиновяване на дете от 2- до 5-годишна възраст, и за периодите на временна неработоспособност, бременност и раждане, отглеждане на малко дете и при осиновяване на дете от 2- до 5- годишна възраст, през които не са имали право на парично обезщетение.”.

**3.** В ал. 4 думите „бременност и раждане или отглеждане на малко дете” се заменят с „бременност и раждане, отглеждане на малко дете или при осиновяване на дете от 2- до 5-годишна възраст”.

**§ 2.** В чл. 4, ал. 2 изречение първо се изменя така:

“Ако лицата по чл. 4, ал. 3, т. 1, 2 и 4 от Кодекса за социално осигуряване извършват дейност, за която подлежат на осигуряване съгласно чл. 4, ал. 1 и 2 от Кодекса за социално осигуряване, осигурителните вноски за дейността им като самоосигуряващи се лица се внасят авансово върху не по-малко от минималния осигурителен доход, определен със Закона за бюджета на държавното обществено осигуряване за съответната година.”

**§ 3.** В чл. 13, ал. 1 след думите “държавния бюджет” се поставя запетая и се добавя “съответно бюджета на съдебната власт”.

**§ 4.** В чл. 14 след думите “към датата на” се добавят “начисляването или”.

**§ 5.** В чл. 19б думите “чл. 13, ал. 4” и запетаята след тях се заличават.

**ЗАКЛЮЧИТЕЛНА РАЗПОРЕДБА**

**§ 6.** Постановлението влиза в сила от 1 януари 2014 г.

**МИНИСТЪР-ПРЕДСЕДАТЕЛ:**

**ПЛАМЕН ОРЕШАРСКИ**

**ЗА ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**НИНА СТАВРЕВА**

**Главен секретар на МТСП:**

**СТОЯН СТОЯНОВ**

**Директор на дирекция**

**„Трудово право, обществено осигуряване**

**и условия на труд“:**

**ЕМИЛ МИРОСЛАВОВ**